Správa zo zahraničnej pracovnej cesty 

1. Účastník zahraničnej pracovnej cesty:	
Meno, priezvisko, titul: Mgr. Kristína Čevorová, PhD.
Pozícia: výskumný a vývojový zamestnanec, koordinátor pre medzinárodné merania
Oddelenie/Odbor: Oddelenie medzinárodných meraní
Organizácia: Národný ústav certifikovaných meraní vzdelávania, Žehrianska 9, Bratislava 
Znalosť jazykov: anglický C1

2. Zahraničná pracovná cesta (ZPC):
Štát, mesto: Nemecko, Hamburg 
Vykonaná v dňoch: 11. – 16. 2. 2018
Názov prijímajúcej organizácie:
Účel cesty: účasť na stretnutiach 9th Meeting of National Research Coordinators for PIRLS 2016 a 1st Meeting of National Research Coordinators for PIRLS 2021
Spôsob financovania: z rozpočtu NÚCEM 

3. Rámcový program pobytu:
11.2.2018			- cesta Bratislava – Viedeň – Hamburg
12.2.2018 – 13.2.2018 	- 9th Meeting of National Research Coordinators 
  for PIRLS 2016
14.2.2018 – 16.2.2018 	- 1st Meeting of National Research Coordinators 
  for PIRLS 2021
16.2.2017			- cesta Hamburg – Viedeň – Bratislava

4. Stručný priebeh rokovaní:

•	12. 2. – 13. 2. Školenie k analýzam dát vyzbieraných v PIRLS 2016 vrátane praktického workshopu
•	14. 2. – 15. 2. Predstavenie nového cyklu štúdie PIRLS a jeho elektronickej verzie digital PIRLS. Diskusie o potenciálnych nových textových pasážach a zmenách v dotazníkoch.  
•	15. 2. individuálna konzultácia s predstaviteľom Statistics Canada (predbežné zisťovanie záujmu o rôzne varianty štúdie a predbežný návrh stratifikácie pri výbere vzorky na základe skúseností z minulých cyklov a iných štúdií)

5. Odporúčané závery:

•	Pri analýzach brať do úvahy dizajn štúdie, odporúča sa používať IDB Analyzer, ktorý je na to špecificky navrhnutý
•	Keďže učitelia netvoria reprezentatívnu vzorku, neklásť výskumné otázky o učiteľoch, ale len o žiakoch, ktorých učia nejakí učitelia.
•	Z toho dôvodu používať dáta o učiteľoch len v prípade, že sú pre analýzu potrebné, inak hrozí, že použitie „teacher weights“, ktoré je nutné, skreslí výsledky.
•	Pri výbere vzorky použiť buď dizajn z TIMSS, ak sa osvedčí stratifikácia podľa Testovania 5, alebo rovnaký ako v PIRLS 2016, avšak treba dať pozor na percento vylúčených malých škôl.

6. Prehľad prinesenej dokumentácie a miesto jej uloženia:
Prezentácie zo stretnutia a tréningové materiály sú v elektronickej verzii uložené u národnej koordinátorky štúdie.

7. Osobitne vyhotovený očakávaný prínos ZPC:
Stretnutie národných koordinátorov štúdie bolo zamerané na zavŕšenie štúdie PIRLS 2016 a prípravu ďalšieho cyklu PIRLS 2021. Všetky finálne informácie a tréning používania softvéru IDB Analyzer významne napomôžu pri vypracovaní národnej správy štúdie, zbierky úloh a pri diseminácii výsledkov.
Úvodné informácie k ďalšiemu cyklu štúdie, ktorý prináša možnosť elektronického testovania, umožnia Slovenskej republike rozhodnúť sa, ktorého variantu sa zúčastní.
Okrem toho to bola príležitosť aktívne sa podieľať na výbere a úprave nových testovacích materiálov a dotazníkov.

8. Spôsob zverejnenia výsledkov ZPC, prenos získaných informácií
Výsledky PIRLS 2016 sú v podobe krátkej správny zverejnené na stránkach NÚCEM. Všetky ďalšie analýzy uskutočnené NÚCEM sa zverejnia na tom istom mieste.
Výsledky PIRLS 2021 budú zverejnené po hlavnom meraní.

Svojím podpisom súhlasím so zverejnením správy na internete.

Správu vypracoval: Kristína Čevorová

Dátum: 22.2.2018

Správu schválil: